Orania is nie net 'n ou dorpie nie:- Orania-leerlinge neem oorsee deel aan rugbytoernooie | SAUK.co.za - Nuus.info
Drie leerlinge van Orania CVO-skool neem tans aan 7's rugbytoernooie oorsee deel. WJ Nel het die afgelope paar dae aan 'n toernooi in Dubai in die Verenigde Arabiese Emirate deelgeneem.
Vir die volgende paar dae sal hy saam met Werner van Wyk en Wiehan Nel aan nog 'n 7's toernooi in Buenos Aires in Argentinië gaan deelneem.
Leerlinge van Orania presteer gereeld op akademiese-, kulturele- en sportgebied en die feit dat hierdie drie jong rugbyspelers vir nasionale spanne gekies is, bewys weer die gehalte van leerlinge wat ons in Orania het.